Navodilo št. 3: SREDSTVA, NAČINI IN POGOSTNOST RAZKUŽEVANJA


	Program preprečevanja in obvladovanja okužb v zasebni  dejavnosti - PISNA PRAVILA

	Navodilo št. 3

	SREDSTVA, NAČINI IN POGOSTNOST RAZKUŽEVANJA

	Kontaminacija površin, predmetov in pripomočkov z mikroorganizmi lahko povzroči okužbo pacienta/bolnika.

Razkužujemo s:

· kemičnimi razkužili,

· toploto

I.  Razkuževanje s kemičnimi razkužili

S kemičnimi razkužili razkužujemo:

· instrumente in pripomočke,

· delovne površine,

· toplotno občutljive predmete.

Uporabljamo kemične preparate po navodilih proizvajalca, ki morajo izpolnjevati naslednje zahteve:

· razkužilo mora biti registrirano v RS,

· proizvajalec mora priskrbeti mnenje o učinkovitosti izdelano po priznani tehnologiji, podatke o toksičnosti, alergogenosti in teratogenosti,

· določen mora biti maksimalni čas uporabe,

· naveden mora biti obseg delovanja, prednost imajo biološko razgradljiva razkužila,

· razkužilo mora biti stabilno,

· ne sme biti korozivno za materiale, ki jih razkužujemo,

· imeti mora čim manjšo beljakovinsko napako,

· imeti mora primerno embalažo in možnost doziranja,

· upoštevati je kompatibilnost s čistili,

· navodilom mora biti dodana tabela za pripravo učinkovite raztopine,

· omogočati mora nadzorovano doziranje razkužila, da lahko zadostimo ekološkim kriterijem

II.  Razkuževanje s toploto

Uporabljamo pomivalno-razkužilne stroje, ki dosegajo najmanj 80 st.C /1 minuto, za čiščenje in segrevanje pripomočkov v vodi ali vodni pari. Temperatura 100 st.C v času 5-10 minut uniči vse vegetativne oblike mikroorganizmov razen spor in prionov. Za ta namen uporabljamo:

· pomivalne stroje za posodo,

· pomivalne stroje za pripomočke in instrumente – termodezinfektorje.

S toploto razkužujemo predmete čimprej po vsaki uporabi. Čas in temperatura obdelave sta odvisna od izbranega programa glede na material, ki je v obdelavi. Pri tem strogo upoštevamo navodila proizvajalca.

NAVODILA

Plan razkuževanja v ambulanti

Na tržišču je veliko število kemičnih pripravkov za razkuževanje od priznanih proizvajalcev, z različnimi lastnostmi in učinki ter v različnih oblikah. Izbrati moramo preparat, ki izpolnjuje zgoraj navedene zahteve. Uporabljati ga moramo po navodilih proizvajalca (namembnost, priprava raztopin, kontaktni čas, čas uporabnosti raztopine in osnovnega pripravka). Razkužilo, ki se uporablja v obliki raztopine, pripravljamo sproti in je praviloma ne uporabljamo več kot 1 dan oz. po navodilu proizvajalca, datum priprave evidentiramo. V nadaljevanju so podane smernice uporabe razkužil v ambulanti.

1. instrumente in pripomočke, ki jih ne moremo razkuževati s toploto (npr. lučka za strjevanje kompozita, stetoskop, termometer, EKG elektrode) razkužimo s prebrisovanjem z alkoholnim razkužilom po vsaki uporabi – najbolje z industrijsko pripravljenimi robčki (npr. Incides),

2. površine opreme, ki je prišla v stik s telesnimi tekočinami, izločki ali iztrebkom bolnika/pacienta, razkužimo po vsaki kontaminaciji z razkužilom za površine (fenoli, oksidansi),

3. oprijemala in dele pregledne mize, ki niso zaščiteni s papirjem, za vsakim pacientom obrišemo z incides robčki, prav tako tudi naslonjala za roke na stolu za pacienta/bolnika v ordinaciji. Na isti način razkužujemo tudi kontaktne površine na ostali opremi za preglede (kontaktne površine RTG aparata za ortopansko slikanje itd), ki prihajajo v neposredni stik s kožo pacienta,

4. po vsaki kontaminaciji površin z bolnikovimi telesnimi tekočinami, izločki ali iztrebkom  razkužimo tla /delovne površine  z razkužilom za površine ( glej tudi navodilo za ravnanje ob politju kužnine),

5. razkuževanje termolabilnih instrumentov, odtisov in zobotehničnih izdelkov v zobnih ordinacijah opravljamo z namakanjem v razkužilni raztopini. Za kontaktni čas delovanja razkužila upoštevamo navodila proizvajalca. Posode za namakanje morajo biti zaprte (hlapi razkužilnega sredstva) ter naj imajo mrežico za lažje potapljanje in dviganje instrumentov oziroma predmetov, ki jih razkužujemo.

Delovne površine, opremo, naprave in pripomočke, ki jih pri delu uporablja zdravnik, zobozdravnik, medicinska sestra, zdravstveni tehnik, zobna asistentka, zobni tehnik, rentgenski inženir, razkužujejo za ta opravila zadolženi in usposobljeni  zdravstveni delavci.

V kolikor uporabljamo pripravke samo določenega proizvajalca, si pridobimo in na vidnem mestu  izobesimo shemo uporabe pripravkov ali izdelamo načrt uporabe razkužil in priprave raztopin iz koncentriranih pripravkov na obrazcu, ki je sestavni del tega navodila.

Za vsak pripravek, ki ga uporabljamo za razkuževanj, moramo imeti navodilo proizvajalca ter varnostni list pripravka.

EVIDENČNI LIST RAZKUŽEVANJA INSTRUMENTOV

DATUM_________________________

Instrumenti - material

Uporabljeno sredstvo za razkuževanje

Datum in ura priprave raztopine

Trajanje razkuževanja (kontaktni čas)

Podpis izvajalca__________________

NAVODILO ZA PRIPRAVO RAZKUŽILNIH RAZTOPIN IZ KONCENTRIRANIH PRIPRAVKOV

Pripravek

Koncentracija raztopine v %

Število delov pripravka na število delov vode

Količina pripravljene raztopine v ml

Kontaktni čas v minutah

Namem-bnost pripravka

